**Ministru kabineta rīkojuma “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 60.0 versija)” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta (turpmāk - MK) rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 60.0 versija)” (turpmāk – Rīkojuma projekts) tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūrā Ekonomikas ministrijas (turpmāk – EM) projekta “Ekonomikas ministrijas resora administratīvā procesa digitālā transformācija” (turpmāk – Projekts), apraksts. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts ir uzskatāms par izņēmumu MK 2020.gada 22.septembra sēdes protokola Nr. 55 §30 2.2. apakšpunkta izpratnē, ņemot vērā, ka MK ir pieņēmis lēmumu par atbrīvotā finansējuma pārdalēm, apstiprinot MK 2020. gada 15. jūlija rīkojumu Nr. 374 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – MK rīkojums Nr.374). Tādējādi MK rīkojuma projekta izdošanas pamatojums ir:1) MK rīkojuma Nr.374 4. punkts;2) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 4. punkts un 13.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīkojuma projektu tiek apstiprināts un iekļauts IKT mērķarhitektūras 60.0 versijā EM Projekta apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 4 darbības procesus, izveidojot 5 elektroniskos pakalpojumus, kā arī pilnveidojot 11 atvērto datu kopas un pilnveidojot 1 atvērtu centralizētu informācijas sistēmu platformu.Projekts ieviesīs vienotu pieeju administratīvā procesa digitalizācijai EM resorā, nodrošinot vairāku esošu un novecojušu informācijas sistēmu pilnveidi, aizstājot esošus manuālos reģistrus un veiks Būvniecības valsts kontroles birojā (turpmāk – BVKB) nacionālās enerģētikas politikas uzraudzības administratīvā procesa digitālo transformāciju, nomainot papīra dokumentos balstītos administratīvos procesus uz pilnībā digitāli organizētiem administratīviem procesiem.Projektam ir izvirzīti šādi mērķi:1. veikt enerģētikas politikas administrēšanas procesu digitalizāciju un iekļaut šī procesa tehnisko realizāciju BVKB informācijas un komunikāciju tehnoloģiju platformā un vienotajā pārvaldībā;
2. veicināt BVKB pamatdarbības procesu izpildes efektivitāti;
3. veicināt informācijas apriti digitālā formātā;
4. mazināt administratīvo slogu komersantiem un valsts tiešās pārvaldes iestādēm.

Projekta īstenošanas rezultātā EM resora un BVKB rīcībā būs digitāli instrumenti nacionālās enerģētikas politikas uzraudzībai:* standartizēti un uz automatizētām darba plūsmām balstīti pamatdarbības procesi,
* komersantiem, privātpersonām, valsts pārvaldes iestādēm nodrošināti e-pakalpojumi, par pamatu ņemot izmaiņas pamatdarbības procesos,
* savstarpējā datu apmaiņa, izmantojot BVKB IKT platformā esošos BIS atsevišķos servisus vai datu apmaiņas saskarnes un BIS atsevišķo servisu vai datu apmaiņas saskarņu pilnveidojumus,
* uzraudzības nodrošināšanai informācijas pieprasīšana, ievietošana un uzkrāšana notiktu vienā digitalizētā vidē, kura tās lietotājiem pieejama caur konkrētam lietotājam piemērotu darba vietu.

Projekts tiks īstenots 18 mēnešu laikā, bet ne ilgāk kā līdz 2023.gada 31. decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | EM un BVKB. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Komersanti, kuriem energoefektivitātes likuma ietvaros ir noteikti pienākumi.
2. Publiskās pārvaldes iestādes/institūcijas, kurām energoefektivitātes likuma ietvaros ir noteikti pienākumi.
3. Privātpersonas, kuras brīvprātīgi iesniedz datus par enerģijas ietaupījumiem.
 |
| 2. | Tiesiskā regulējuma ietekme uz tautsaimniecību un administratīvo slogu | Projekta ietvaros plānoto izmaiņu rezultātā paredzēts mazināt administratīvo slogu un pilnveidot atbilstošos BVKB enerģētikas politikas uzraudzības pamatdarbības procesus, tos standartizējot un balstot uz automatizētām darba plūsmām un procesiem, valsts nodevas, brīdinājumu un lēmumu pārvaldību, statistikas datu apkopošanu un pārvaldību.Enerģētikas politikas uzraudzības pamatdarbības procesus pilnveidei nepieciešamo papildu informāciju nodrošinās Centrālā statistikas pārvalde (turpmāk – CSP) un Centrālā finanšu un līguma aģentūra (turpmāk – CFLA), kas projektā tiks piesaistīti kā sadarbības partneri. CFLA kā projekta sadarbības partneris tiek piesaistīts kā BVKB uzturētās Energoresursu informācijas sistēmas (ERIS) datu devējs, kas nodrošinās nepieciešamos datus par energoefektivitātes pasākumiem piešķirto Eiropas Savienības finansējumu.Tā kā CFLA rīcībā esošo informācijas sistēmu uzturēšanu un pilnveidi nodrošina cita CFLA struktūrvienība, tad minētā funkcija ir nošķirt no tām funkcijām, ko cita CFLA struktūrvienība veic kā Eiropas Savienības struktūrfondu un Kohēzijas fonda sadarbības iestāde. Līdz ar to CFLA funkcijas projekta ietvaros ir pilnīgi nodalītas. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads  | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.ga-dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 26 290 | 0 | 483 710 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 0 | 26 290 | 0 | 483 710 | 0 | 0 | 0 |
| 2. Budžeta izdevumi | 0 | 30 930 | 0 | 569 070 | 0 | 60 000 | 60 000 |
| 2.1. valsts pamatbudžets | 0 | 30 930 | 0 | 569 070 | 0 | 60 000 | 60 000 |
| 3. Finansiālā ietekme | 0 | -4 640 | 0 | -85 360 |  0 | -60 000 | -60 000 |
| 3.1. valsts pamatbudžets | 0 | -4 640 | 0 | -85 360 |  0 | -60 000 | -60 000 |
| 4. Finanšu līdzekļi papildu izdevumu finansēšanai (kompen-sējošu izdevumu samazinā-jumu norāda ar "+" zīmi) |  0 |  0 |  0 | 0 |  0 | +8 000 |  +8 000 |
| 5. Precizēta finansiālā ietekme | 0 | -4 640 | 0 | -85 360 | 0 | -52 000 | -52 000 |
| 5.1. valsts pamatbudžets | 0 | -4 640 | 0 | -85 360 | 0 | -52 000 | -52 000 |
| 6. Detalizēts ieņēmumu un izdevumu aprēķins (ja nepiecie-šams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 600 000 *euro* apmērā, tai skaitā ERAF finansējums 510 000 *euro* un valsts budžeta finansējums 90 000 *euro.* Lai nodrošinātu ilgtspējīgu Projekta rezultātā izstrādāto IKT risinājumu darbību, pēc Projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir 60 000 *euro* gadā (52 000 *euro* pieprasot papildus finansējumu normatīvajos aktos noteiktajā kārtībā, savukārt 8 000 *euro* segt no EM budžeta apakšprogrammā 29.06.00 “Enerģētikas jautājumu administrēšana” pieejamiem līdzekļiem), sākot ar 2023. gadu (no tiem 53 374 *euro* kapitālie izdevumi (sistēmas problēmu, kļūdu novēršanas un profilaktiskās uzturēšanas pakalpojumi 160 cilvēkdienu apmērā izdevumi ir 10 842 euro (160 c/d x 67,76 *euro*, ieskaitot pievienotās vērtības nodokli), sistēmas pielāgošanas pakalpojumi 105 cilvēkdienu apmērā izdevumi ir 39 144 *euro* (105 c/d x 372,8 euro, ieskaitot pievienotās vērtības nodokli), ņemot aprēķinam iepriekšējās izstrādes cilvēkdienas cenu 372,8 *euro*, ieskaitot pievienotās vērtības nodokli) un lietotāju atbalsta pakalpojumi 50 cilvēkdienu apmērā izdevumi ir 3 388 *euro* (50 c/d x 67,76 *euro* ieskaitot pievienotās vērtības nodokli, kā arīun IKT infrastruktūras uzturēšanas gada maksa valsts akciju sabiedrības “Latvijas Valsts radio un televīzijas centrs” pārziņā esošajos datu centros – 6 626 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms |
| 8. Cita informācija | Projekta īstenošanai nepieciešamais finansējums normatīvajos aktos noteiktajā kārtībā tiks pieprasīts no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, tai skaitā ERAF finansējums un valsts budžeta finansējums.Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā.Digitalizējot enerģētikas politikas administrēšanas funkciju, tiks mazināts arī administratīvais slogs, veidosies finanšu resursu ietaupījums 8 000 *euro* apmērā, kas tiks novirzīts IKT risinājuma uzturēšanai. Kopējais amata vietu skaits EM resorā nemainīsies. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM, BVKB, CSP un CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministrs A.T.Plešs

Kalniņa 67026576

lelda.kalnina@varam.gov.lv

Pierhurovičs,

alvils.pierhurovics@em.gov.lv